Regnum Langobardiae et Venetiae
Regnum Langobardiae et Venetiae (Italiane Regno Lombardo-Veneto) fuit antiqua civitas in parte media Italiae septemtrionalis. Haec civitas, quae ad Imperium Austriacum pertinebat, anno 1815 a Consilio Vindobonensi post bella Napoleonis I condita est. Imperator Austriae simul rex Langobardiae et Venetiae fuit.

Iam anno 1859 post cladem in bello altero de libertate Italiana acceptam Austria ad Regno Sardiniae Langobardiam (sine urbe Mantua) cedere coacta est.

Regnum finem habuit anno 1866, cum Austria etiam de hac urbe et de Venetia post novam cladem in bello tertio de libertate Italiana novo regno Italiae cessit.

Gubernia et provinciae 
Gubernio Mediolanensi (cuius limites haud magnopere a limitibus regionis hodiernae Langobardiae differebant) subditae sunt provinciae Sundriensis, Comensis, Mediolanensis, Papiensis, Laudensis, Bergomas, Brixiana, Cremonensis, Mantuana. Gubernio Veneto subditae sunt provinciae Veronensis, Rodigiensis, Patavina, Vicetina, Bellunensis, Veneta, Utinensis.

Bibliographia 
 Ragguaglio delle antiche misure del Regno Lombardo Veneto col sistema metrico decimale. Regio Aemiliae, Antiche Porte, 2010

Antiquae civitates Italiae
Condita 1815
Historia Langobardiae
Historia Venetiae